52. schôdza NR SR - 13.deň - A. dopoludnia
Dátum: 2026-06-12
Poslanec: Hlina, Alojz (SaS)
Druh vystúpenia: Vystúpenie v rozprave

Ďakujem veľmi pekne, vážený pán predsedajúci, vážené kolegyne, kolegovia. Skúsim niečo k tomu povedať. Som to tak sledoval a musím namietať kolegovi tu na od nás. Ste nespravodliví. Že vy proste ste to nepochopili. Tu je naozaj, tu my sme svedkami kolosálneho posunu z pohľadu efektívnosti. Viete, že to sme nevedeli a teraz už na to prišli. Vlastne naozaj už ten parlament bude fungovať kolosálne a efektívne v tom, že vlastne my v prvom čítaní budeme dostávať bianco papier. Môžeme sa rozprávať o hocičo. V druhom dostaneme, že o čom to bude? Tretie bude zakázané. Je to, no, proste na konci toho celého to pôjde tak, ako majú predstavu. Ešte toto nie je tá geniálna, najlepšia, že pošlite mi to mailom aj s inštrukciami, ako mám zahlasovať. Ja vám to obratom pošlem naspäť, len nezabudnite 12., či kedy to chodí tá výplata, poslať. Hej? Čiže naozaj toto je kolosálna vec. Proste zdá sa, že sa trošku možno budú obmedzovať tie prílepky alebo sú, že okolo toho taký krik, hej?, že tak to už nemôžu využívať v takom tempe, tak vymysleli iný, dajme tam biely košík. Kto podpisuje bianco šek? Odkedy je starý, to robí? Nechcem to, aby vyznelo nejak, že sa chcem, nedajbože, pochváliť, ale si spomínam na jednu vec, že sme robili jeden projekt. A teraz sme robili jeden projekt a viete, vždycky toto milujem, že urobte vizualizáciu. Viete, vizualizácie stoja strašne veľa peňazí. Na vizualizácii nakreslite, čo len chcete. Realita uteká za vizualizáciou o štyri týždne pozadu. Ja strašne nemám rád vizualizácie. Tak ja som to nakreslil tak ceruzkou, takže proste takto nejako to bude. A tá veľká nadnárodná firma povedala okej. Keď sa tam pýtali na tom borde, ale však vizualizácia. Nie, nie, to bude v poriadku. A viete, že kedy, dajme tomu, niekto niekomu uverí, že daj to aj takto, len načrtni, že o čom to bude. Hej, že o čom to bude. Tak áno, sú bardi. A ako sa hovorí, aká krajina, takí bardi. Takí, že bardi literatúry. Že predstavte si, že keby žil Hviezdoslav teraz a povedal, že viete čo, napíšem vám nejaký epos. Potrebujem nejaké, aby som teda mohol tvorivo pracovať v horárni pod Babou horou. Potrebujem teda, aby som sa nemusel starať, tak áno, podľa mňa v prípade Hviezdoslava by krajina kľudne mohla dať bianco, hej, bardovi našej literatúry nejaké peniaze, aby to tak urobil. Ale keby žil Benka a Benka povie, že chce namaľovať nejakú epopeju alebo niečo také veľké, kolosálne, niečo, aby sme mali. Tak tiež by som bol úplne za, že dajte mu to bianco, určite to, čo doručí, bude dobré. No a teraz doručuje bard našej literatúry Michelko, lebo ja som si pozeral. Ja som ináč mimochodom čítal, dlhé roky som čítal tie literárne noviny. Mňa to v určitom momente fakt bavilo v tých 90. rokoch. Potom som to už prestal čítať. A pán Michelko je spisovateľ. Máš teraz. Že on teda v tom literárnom svete, tie úspechy sú také vajatavé, ale tuná zdá sa, že vystavuje bianco šek, vystavuje, len dajte mi, dajte mi len tú dôveru a ja vám doručím výsledok. A áno, tuná kolegovia za SMER, HLAS a SNS mu to bianco podpíšu, lebo však bard slovenskej literatúry povedal, že to bude v poriadku. Neni vám z toho trošku blbo, že teda akože idete dať. Však to tu bolo vysvetlené, hej?, že vlastne formálne to je splnené, je to tu, ale bude to úplne niečo iné a vy tomu dáte ten posun, že teda, aby sa nič nestalo, aby sa pracovalo efektívne. V septembri sa dozviete, čo to bude. Ale už teraz máte za to zahlasovať. Nie je to úžasné, že začalo ma, pani Čahová. Začalo ma, viete, sem-tam sa prihlásite, to je mi také sympatické, hej? Ale za čo vás majú? Gusto, teba za čo majú? Len za to, aby si do Kráľa na Ťahu vždycky doviezol autobus dôchodcov z Trnavy? Nemáš na viac? Nemáš na viac? Ja tomu verím. Vždycky poctivo prídeš, dovezieš ich, treba, SMER, dajte mu metál. Gusto vždycky, ale podľa mňa máš na viac. Viete, že to je, to je proste taká, akože na čo sa cením alebo ako sa sám seba cením, že čo si so sebou nechám robiť a čo už si so sebou nenechám robiť. Pán Karas sa tak zamyslel. Bystričania sú hrdí ľudia, nie? Nie: dajte mi, ja vám všetko. Dajte bianco, ja to podpíšem. Michelko, garant dokonalosti. Nebudem spochybňovať ani trošku, určite, keď to dal Michelko, určite to bude v poriadku. Ja neviem, že na čo by sa teda dalo alebo nedalo apelovať. A možno, možno na toto, hej?, že kam sme sa my to vlastne dopracovali. Možno rozmýšľam nad tým, že čo je cena, že prečo vy ste to schopní robiť? Ešte som to nejak nedoskúmal, včera mi to prišlo. Tuná pán Hazucha nevykrikuje úbožiak sem, úbožiak tam, potom sa áno, oceňujem sa milosrdne. Ale potom mi niekto poslal, že vraj kúpil nejaký pozemok z pozemkového fondu za 8000 € a ja by som kúpil. Nedarf sa. Nad tým, že čo je cena? Že prečo vy ste to schopní robiť? Ešte som to nejak nedoskúmal. Včera mi to prišlo. Tuná pán Hazucha nevykrikuje úbožiak sem, úbožiak tam, potom sa áno, oceňujem, sa milo správne. A potom sa mi niekto poslal, že vraj kúpil nejaký pozemok z Pozemkového fondu za 8000 € a ja by som kúpil. Nedá sa. Pomôžte mi. Viete, že toto je asi, viete, že to je také „každému podľa jeho kvalít“, hej? Hazuchov pozemok z Pozemkového fondu niekde v Ludaniciach. Neviem, čo si vypýta taký James Bond z Popradu, pán Šuica, hej? Proste vždycky niekto, proste je tam nejaký, nejaké sú tam nejaké značky, hej? A proste cena sa odvíja podľa niečoho. Že budem tu zo seba robiť somára. Kľudne mi dajte, čo chcete. Bianko vám to podpíšem, ale potom sa prihlási. Aká krajina, takí bardi. Takže bard zo slovenskej literatúry už aj odišiel. Podľa mňa by tu mal byť ináč. Mám tu, pán predsedajúci, toho predkladateľa? On je spolupredkladateľ? Áno. Aha, dobre. Tak o to som spokojnejší. Rozumiete, teda mám dvoch predkladateľov, pána Michelku a pána Lučanského. O to som spokojnejší, že určite to, čo príde v druhom čítaní, oni budú garantmi toho, že to bude všetko v poriadku. Rozprávame o tom rokovacom a teraz, že ako sa ideme s tým ešte zahotiť, hej? Že teda, čo je zmyslom? Vizuálne mi to teraz príde, že z tejto schôdze to bude teda fight o osobáše, nie? Teraz sa ešte trošku pomastíme kvôli voľbe zo zahraničia a zase povestné rokováky. Čiže skončíme pred prázdninami rokovákom a začneme rokovákom s tým geniálnym eposom, čo prinesie pán Michal. On myslel, že čo z toho tí ľudia majú. Pomýšľam, že kde je tam za tým ten človek, ktorý nám dal dôveru, hej, že poďte a robte niečo pre nás. Vyzerá to tu dole biedne. Ale ako sa hovorí, že ako pre niekoho? Ako pre niekoho. Pán Hazucha vie, pán Hazucha si vypýtal, ale je tu aj iná skupina a tomu sa chcem venovať a budem venovať. Nie je tu v tomto mojom príspevku, o to príspevku to až tak nesúvisí a mohol by som sa vystaviť na upozornenie od pána predsedajúceho, ale len zľahka to nadnesiem, aby to dokumentovalo tie skutočnosti, že každý má svoju cenu. Vy ste neverili, že taký nejaký Šikmič, nejaký chlapík z Bosny a Hercegoviny. Zastupuje ho Hlbočan. Ten Hlbočan, ktorý zastupuje ľudí v očistných, jedna veľká rodina. Tento Šikmič, keby SIS fungovala, tak by povedala, že toho chlapa nepustia ani cez hranice. Má taký kredit. Ale u nás ten Šikmič podpisuje teraz dodatok k zmluve s PPA, predtým dodatok k zmluve PPA, milióny sem, milióny tam. Šiknúť z Bosny a Hercegoviny. Viete, mi pripomína toho Bolka Polívku. Ako sa tí Japonci dozvedeli, že mám cihľuňu? Jak sa niekde v nejakom Prijedore, Bosne a Hercegovine, nejaký chlapík menom Šikmič, Šimič, nejak sa proste volal, ešte budem o tom rozprávať, dozvedel, že proste robí teraz nejakú linku na kŕmne zmesi, by ste neverili, šikovný chlapík. Ťahače, 1 600 000 dostal, ale aj tú lesnú cestu na Safokan. Aj lesnú cestu na Safokan. Šikmič. Svet je malý. My sme internacionálni. A proste Bosna a Hercegovina, to naozaj vonia veľkým potenciálom rozvoja podnikateľského sveta. Takže áno, sa tu trápime, rozprávame o rokováku. Vám je jedno, čo vám v septembri dajú. To zahlásite. Teraz sa ani nepoburujete nad tým, ani nevytvárate nejaký tlak, či by náhodou pán Michelko to nestiahol a že proste nás to trošku uráža. Nie. Vám už to je jedno. Vy ste už hlavou inde, hej? Odsedíte, postojíte, len viete, že kam to a ako to skončí. Takú malú úvahu na piatok si dovolím. My sme v piatok filozofovali na internáte do rána, že kam vlastne chceme posunúť túto parlamentnú demokraciu. Parlamenty vznikli preto, aby sa nebojovalo. Hej, aby sa proste kultivoval ten zápas komunikácie, lebo keď neprebiehal zápas komunikácie, argumentácie, no tak sa bojovalo. Potom civilizácia priniesla parlamenty. Tam sa očakávalo, že sa to skľudní, vyargumentuje, vykonzultuje a nebude sa bojovať. Až keď to nefungovalo tu, tak potom sa znova odhodlali, tak dobre, berieme zase meče, halapartne a ideme. A kam ideme? Znova ideme v tom kruhu povestnom naspäť? Že zrušíte parlament, načo parlament? Rokovací poriadok bude taký, že nebudú hovoriť a keď ani to nebude stačiť, tak potom ide bard slovenskej literatúry a povie: „A Hlina nebude hovoriť.“ Mesterová, tá je už problematická. Mesterovú tiež by som osobitný zákon dal aj na Mesterovú. Lebo počúvajte, ide ako šrób. Moja mama vás strašne rada počúva. Mám odkázať pochvalu, že ste šikovná, že proste áno, ja by som tiež možno v určitom momente teda to už aj takto spersonalizoval. Lebo to tiež môže byť, aj stále nájdu nejakú skulinku. Viete, rozumiete? Aj v tom, čo prinesie v tom septembri, stále tam môže byť nejaká skulinka. Tak možno naozaj nech už prídu tie zákony. Zákon o tom, že Tibor Gašpar je nevinný. Zákon o tom, že niekto nebude môcť rozprávať a budú tam vymenovaní, ktorí, aj keď sa tu náhodou ich zvolia. Pardon, že to trošku ako keby zľahčujem, ale ja rozmýšľam, že ako sa brániť. Viete, že niekedy aj smiech pomôže alebo taký úsmev a tak to zľahčiť, ale je to naozaj vážna vec. Pokiaľ ten parlament zeliminuje­te, pokiaľ z toho parlamentu urobíte to, čo urobíte, bude problém. Tu mne vyčítate, že mám nášivku. To vám vadí, ale vy sa vyobliekate, tvárite sa múdro, ale čo robíte? Viete, aj zarezať sa dá v obleku. Viete, že to naozaj, že to neznamená, že keď mám oblek, že to ma kvalifikuje. Otázka je, čo je tu. Čo je tu? Tak. Konečne sa zapája aj pán poslanec Popradu, skúste, dobre, takže... No, ja sa stotožňujem, nie s tým, čo som povedal, že by sme to mali obdivovať. Stotožňujem sa s kolegami tuná z našej strany, že to, čo robíte, je neskutočné. A naozaj, a že si to vy neuvedomujete, nám je to ľúto. Ale hovorím, cenu asi každý má nejakú. Pán Hazucha, predpokladám, že sa prihlási a už je prihlásený s tou faktickou. Neviem, o čo presne ide. Včera mi to len prišlo, ale ja by som tiež kúpil niečo za 8000 z Pozemkového fondu. Nejaký dom alebo pozemok. Ja už neviem, čo tam bolo. Hneď skúmam. Len to hovorím. Čiže niekto si dal tú prácu, že mi to poslal. Neviem, či má zmysel sa tomu venovať viac. Má sa zmysel venovať tomu, aby tento parlament robil niečo pre ľudí, nie pre vás. Vy ste tu nie preto, aby ste si vybavili niečo, čo potrebujete vybaviť. Vy ste tu poslaní preto, aby ste urobili niečo, aby toto fungovalo. Keď už nemáme ambíciu, aby to fungovalo super, aby sme boli inšpiratívni, aby to aspoň fungovalo tak, aby to bolo udržateľné. Lebo to, čo robíte, je neudržateľné. A neudržateľná vec na konci, to je normálne, to nie je atómová fyzika, to je elementárna fyzika. Neudržateľné na konci sa zrúti. To len bude problém. Ďakujem pekne.